stanford-oval/wikipedia huggingface dataset:
נגיפי RNA דו-גדילי
זנים נבחרים > Reoviridae > Cypovirus

הנגיפים מסוג cytoplasmic polyhedrosis (בקיצור: CPVs) מהווים את גנום ה-Cypovirus מתוך משפחת ה-Reoviridae. ה-CPVs מסווגים לארבעה עשר מינים, כאשר הסיווג מבוסס על הפרדת חומרים אלקטרופורזית מחתכי הגנום שלהם. ל-Cypovirus יש קופסית מעטפת אחת בלבד, אשר דומה לליבה הפנימית של ה-orthoreovirus. לקופסית של ה-CPV יציבות מרשימה, ויכולת שעתוק ועיבוד מלאה של RNA קפלי החלבונים של ה-CPV דומים לאלה של ה-reoviruses האחרים. עם זאת, לחלבוני ה-CPV יש מבנים נוספים ייחודיים, התורמים לקשרים הבינמולקולריים הנרחבים שלהם. טור חלבון ה-CPV מכיל שני תחומי שינויים באנזימים מסוג methylase, עם המבנה הבא: זוג סלילים, משטח בטא וזוג סלילים נוסף. מבנה זה שמור מאוד, אך קיים חוסר ב- β-barrel הנוכח ב-orthoreovirus λ2. התחומים הפונקציונליים של טורי החלבונים וההתוויות לאורך ה-mRNA יוצרים מסלול המצביע על מנגנון המבוסס על שימוש בנקבוביות ובתעלות, שמטרותו לווסת את השלבים המתואמים בשעתוק, בעיבוד ובשחרור ה-RNA.
זנים נבחרים > Reoviridae > Rotavirus

Rotavirus הוא הגורם הנפוץ ביותר לדלקות מעיים וקיבה חריפות (גסטרואנטריטיס) בקרב תינוקות ובקרב ילדים צעירים ברחבי העולם. נגיף זה מכיל את הגנום של ה-RNA הדו-גדילי ומהווה חלק ממשפחת ה-Reoviridae. הגנום של הנגיף כולל אחד עשר חתכים של RNA דו-גדילי. כל חתך גנום מקודד חלבון אחד, למעט המקטע האחד עשר, אשר מקודד שני חלבונים. מבין שנים עשר החלבונים, שישה הם חלבונים מבניים ושישה הם חלבונים שאינם מבניים. נגיף זה הוא בלתי מכומס.
זנים נבחרים > Reoviridae > Bluetongue virus

הנגיפים המשויכים לתת סוג ה-Orbivirus מתוך משפחת ה-Reoviridae הם הנגיפים הנישאים על ידי פרוקי רגליים, והם אחראים לשיעור גבוה של תחלואה ושל תמותה בקרב מעלי הגירה. ה-bluetongue virus אשר גורם למחלות בקרב בעלי חיים (כבשים עזים ובקר) היה בחזית המחקר המולקולרי בשלושת העשורים האחרונים וכעת מהווה את ה-orbivirus הנלמד והמוכר ביותר ברמה המבנית וברמה המולקולרית. ה-bluetongue virus, בדומה לזנים אחרים מאותה המשפחה, הוא קומפלקס בלתי מכומס ולו שבעה חלבוני מבנה וגנום RNA שכולל עשרה גדלים שונים של חתכי RNA.
זנים נבחרים > Reoviridae > Phytoreoviruses

Phytoreoviruses הם ריאו-וירוסים לא טוריים, אשר מהווים פתוגנים חקלאיים בתפוצה רחבה, בעיקר באסיה. אחד הנגיפים המשויכים לקבוצה זו, Rice Dwarf Virus (בקיצור:(RDV), נחקר בהיקף נרחב באמצעות מיקרוסקופ אלקטרוני ובאמצעות קריסטלוגרפיה בקרני רנטגן. כחלק ממחקר זה אלה נסקרו מודלים אטומריים של קופסיות החלבונים וכן הוסקו מסקנות לגבי הרכבים אפשריים של הקופסיות האלו. בעוד שחלבונים מבניים של RDV אינם שותפים לרצף קווי הדמיון של חלבונים אחרים, קפליהם ומבנה הקופסיות הכללי שלהם כן דומים לאלה של הנגיפים האחרים מקבוצת ה-Reoviridae.
זנים נבחרים > נגיף השמרים L-A dsRNA

לנגיף השמרים L-A dsRNA יש חתך גנומי של 4.6 kb שמקודד את חלבוני העל שלו - (Gag (76 kDa), Gag-Pol fusion (180 kDa, אשר מיוצר על ידי מוטציית frame shift בריבוזום. נגיף ה-L-A תומך בשכפול בקרב מספר חלקיקים ויראליים נפרדים במספר סוגים של RNA דו-גדילי, אשר נקראים M dsRNA, וכל אחד מהם מקודד רעלן חלבוני ("הרעלן הרוצח") ואת החיסון לרעלן זה. ה-L-A וה- M ds RNA משדרים מתא לתא באמצעות תערובת ציטופלזמית אשר מתהווה בתהליך של הזדווגות. אף לא אחד מבין שניהם משוחרר באופן טבעי מהתא, או נכנס אל התא באמצעות מנגנונים אחרים, אך התדירות הגבוהה של הזדווגות השמרים בטבע נגרמת כתוצאת מתפוצתם הרחבה של נגיפים אלה במבודדים טבעיים. כמו כן, הדמיון המבני והפונקציונלי לנגיפי ה-RNA הדו-גדילי ביונקים הוביל להחשבתם של חלקיקים אלה לנגיפים.
זנים נבחרים > Infectious bursal disease virus

נגיף מסוג (Infectious bursal disease (IBDV הוא הנגיף המאופיין ביותר בקרב משפחה ה-Birnaviridae. נגיף זה הוא בעל גנומים RNA דו-גדילי חצויים, אשר סגורים בתוך קופסיות חד שכבתיות בעלות צורה של עשרימון וגאומטריית T = 13l. ל-IBDV תפקוד פונקציונלי ומאפיינים מבניים דומים לאלה של נגיפי RNA דו-גדילי, שלהם צורה גאומטרית דומה של עשרימון, מלבד העובדה שחסרה בו ליבת ה-T = 1, או pseudo T = 2, המשותפת למשפחות ה-Reoviridae, Cystoviridae ו-Totiviridae. לחלבון הקופסית של ה-IBDV אתר מבני דומה לאלה של חלק מנגיפי ה-positive-sense single-stranded RNA, כדוגמת ה-nodaviruses וה- tetraviruses, וכך גם חלבון קליפת הקופסית ה-T = 13 של משפחת ה-Reoviridae. קליפת ה-T = 13 של קופסית ה-IBDV מעוצבת על ידי VP2 מקוצר, חלבון אשר מיוצר באמצעות הסרת האתר הקיצוני מהחומר ממנו הוא נוצר, ה-pVP2. קיצור ה-pVP2 מבוצע על ידי חלקיקים לא בוגרים כחלק מתהליך הבשלתם. החלבון המבני העיקרי הנוסף, ה-VP3, הוא רכיב רב תפקודי אשר שוכן מתחת לקליפת ה-T = 13, ומשפיע על הפולימרפיזם של ה-pVP2. נגיפי ה-RNA המקודדים תלויים בפולימראז ה-RNA. ה-VP1 משולב בקופסית באמצעות התאחדותו עם ה-VP3. ה-VP3 מתקשר באופן מקיף עם הגנום הוויראלי של ה-RNA הדו-גדילי.
זנים נבחרים > dsRNA bacteriophage Φ6

ה- Bacteriophage Φ6 הוא חלק מקבוצת ה-Cystoviridae. הוא מדביק חיידקים גראם- שליליים (Pseudomonas bacteria). מדובר בגנום בעל שלושה חתכים של RNA דו-גדילי, בעל אורך כולל של כ-13.5 kb. ה- Φ6 ודומיו הם בעלי ממברנה שומנית סביב חלבון ה-nucleocapsid שלהם, דבר שמהווה מאפיין נדיר בקרב הנגיפים מסוג ה-Bacteriophage. זהו נגיף ליתי, אם כי תחת נסיבות מסוימות נצפה עיכוב בתמס.
זנים נבחרים > Hypoviridae

היפו וירוסים (באנגלית: Hypoviruses) הם מיקו וירוסים (באנגלית: mycoviruses), כלומר נגיפים פטרתיים, עם גנום של RNA דו-גדילי בלתי מכומס, כלומר אינו נתון בתוך מעטפת חלבון. ייתכן כי הם בעלי אב קדמון משותף עם נגיפי RNA בעלי גדיל חיובי, תחת אותה קבוצת העל עם ה-potyvirus. יצוין כי דווחה קבוצה טקסונומית חדשה, הכוללת שישה נגיפים המתפתחים בפטריות פילמנטיות (באנגלית: filamentous fungi), להם אב קדמון משותף. קבוצה זו עדיין לא זכתה לשם.
זנים נבחרים > Totiviridae, Partitiviridae, Chrysoviridae

שלוש המשפחות הבאות מתפתחות בפטריות: Totiviridae, Partitiviridae, Chrysoviridae. משפחות אלה בעלות גנומים יחידניים, חצויים ורבועים, בהתאמה. לרוב, מדובר בחלקיקים איזומטריים, בעלי קוטר של 25–50 ננומטרים. בהתבסס על רצף הדמיון של ה-RNA, התלוי בפולימראז ה-RNA (פולימראז- אנזים בעל תפקיד בהכפלת DNA וביצירת מולקולות RNA), ניתן להניח כי ה-Partitiviridae ככל הנראה התפתח מה- Totiviridae. משפחה רביעית, ה-Alternaviridae לאחרונה סווגה גם היא כבעלת הגנום הרבוע.
נוגדנים

מכיוון שתאים לא מייצרים RNA דו-גדילי במהלך חילוף חומרים רגיל של חומצת הגרעין, הברירה הטבעית העדיפה את התפתחותם של אנזימים שהורסים את ה-RNA דו-גדילי בקשר. האנזים המוכר ביותר מסוג זה הוא ה-Dicer. כיום יש תקווה שניתן יהיה לסנתז נוגדנים אנטי- ויראליים בעלי ספקטרום רחב ששל שימושים, תוך ניצול פגיעות זו של נגיפי ה-RNA דו-גדילי. התקדמות המחקר וצבירת הידע שחלות בשנים האחרונות בנוגע להרכב החלקיקי של הנגיפים, לקשרים בין תאי הנגיפים ולפתוגנזה הויראלית מאפשרות את פיתוחן של גישות חדשניות בתחום הנוגדנים והטיפולים הניתנים כתרופות אנטי- ויראליות.
טקסונומיה

נגיפים עם גנום מסוג RNA דו-גדילי מסווגים למספר משפחות:
Amalgaviridae
Birnaviridae
Chrysoviridae
Cystoviridae
Endornaviridae
Hypoviridae
Megabirnaviridae
Partitiviridae
Picobirnaviridae
Quadriviridae
Reoviridae
Totiviridae
מינים אשר אינם מסווגים כנגיפים:
La France isometric virus
ראו גם

מיקרוביולוגיה
RNA
נגיף
לקריאה נוספת

סרוסי, איל (1988), "אפיון מקטעי רנ"א דו-גדילי במערכת וירלית של פחמון התירס", תזה, ספריית מעדי החיים והרפואה באוניברסית תל אביב, קומה א' D
הערות שוליים

↑  Dryden, Kelly A.; Coombs, Kevin M.; Yeager, Mark. "Ch. 1: The Structure of Orthoreoviruses". Patton 2008. pp. 3–.
↑  Z. Hong Zhou. "Ch. 2: Cypovirus". Patton 2008. pp. 27–.
↑  Xiaofang Jiang; Crawford, Sue E.; Estes, Mary K.; Prasad, B. V. Venkataram. "Ch. 3: Rotavirus Structure". Patton 2008. pp. 45–.
↑  Editors: Mettenleiter; T.C. & Sobrino, F., Animal Viruses: Molecular Biology, Caister Academic, 2008, ISBN 978-1-904455-22-6
↑  Roy P, שם הספר:Segmented Double-stranded RNA Viruses: Structure and Molecular Biology; מתוך הפרק: Structure and Function of Bluetongue Virus and its Proteins., Caister Academic Press, 2008, מסת"ב 978-1-904455-21-9
↑  Baker, Matthew L.; Z. Hong Zhou; Wah Chiu. "Ch. 5: Structures of Phytoreoviruses". Patton 2008. pp. 89–.
↑  Reed B. Wickner, Jinghua Tang, Nora A. Gardner and John E. Johnson, שם הספר: Segmented Double-stranded RNA Viruses: Structure and Molecular Biology; מתוך הפרק: The Yeast dsRNA Virus L-A Resembles Mammalian dsRNA Virus Cores., Caister Academic Press, 2008
↑  "A new virus from the plant pathogenic oomycete Phytophthora infestans with an 8 kb dsRNA genome: the sixth member of a proposed new virus genus". Virology. 435 (2): 341–9. בינואר 2013. doi:10.1016/j.virol.2012.10.012. PMID 23146209. {{cite journal}}:  (עזרה)
↑  Ghabrial SA (1998). "Origin, adaptation and evolutionary pathways of fungal viruses". Virus Genes. 16 (1): 119–31. doi:10.1023/A:1007966229595. PMID 9562896.
↑  Rider, Todd H.; Zook, Christina E.; Boettcher, Tara L.; Wick, Scott T.; Pancoast, Jennifer S.; Zusman, Benjamin D. (2011).  Sambhara, Suryaprakash (ed.). "Broad-Spectrum Antiviral Therapeutics". PLoS ONE. 6 (7): e22572. doi:10.1371/journal.pone.0022572. PMC 3144912. PMID 21818340. ...a new broad-spectrum antiviral approach, dubbed Double-stranded RNA (dsRNA) Activated Caspase Oligomerizer (DRACO)...
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ortheovirus
cypovirus
rotavirus
bluetongue disease in sheep
סוטיריס טריוויזאס

| --- | --- |
אין תמונה חופשית
 לידה:  1960 (בן 64 בערך) קורפו, יוון 
 מדינה:  יוון 
 מקום לימודים:  אוניברסיטת אריסטוטלס של סלוניקי 
 שפות היצירה:  יוונית 
 סוגה:  שירה 
 
סוטיריס טריוויזאס (ביוונית: Σωτήρης Τριβιζάς; נולד ב-1960) הוא משורר יווני.
ביוגרפיה

טריוויזאס נולד באי קורפו. הוא למד בלשנות, ספרות יוונית ועיתונאות באוניברסיטת סלוניקי. נכון ל-2016, טריוויזאס גר באתונה, ועובד כמורה ללשון היוונית ולספרותה. בנוסף הוא פעיל במערכת כתב-העת הספרותי "פורפיראס", היוצא לאור בקורפו.
טריוויזאס פרסם 4 קובצי שירה: "הקליפה" (1982), "ירח מזויף" (1984), "חיי רפאים" (1986) ו"חיי רפאים ושירים אחרים" (1991). נושאיה העיקריים של שירת טריויזאס הם הבדידות, האהבה, התשוקה והמוות. השירים מינימליסטיים, מועדם הוא בדרך כלל הלילה, מקומם - העיר או הלב, ולשונם תמציתית אך מדויקת. כתיבתו של טריויזאס דומה לציור מיניאטורות של רגע בצבעים כהים וחיים. אחדים משיריו תורגמו לעברית וראו אור בכתב-העת "דימוי".
| --- | --- |
בקרת זהויות :  BnF: cb13557891h (data)  GND: 140224866  ISNI: 0000 0000 0128 1933  LCCN: nr94041754  NLG: 36061  RERO: 02-A013515446  SUDOC: 244062838  VIAF: 66631408   WorldCat (עם VIAF): 66631408 
ערך זה הוא קצרמרבנושא משוררים. אתם מוזמנים לתרום לוויקיפדיה ו.
סול (מיתולוגיה נורדית)

| --- | --- |

 אב:  מונדילפארי 
 אחים:  מאני 
 בן או בת זוג:  גלנר 
 
תיאור של מאני וסול מאת לורנז פרליך (1895)
"הזאבים רודפים אחרי סול ומאני" מאת ג'ון צ'ארלס דולמאן (1909)
סול (בנורדית עתיקה: Sól; "שמש") היא השמש והאנשתה  במיתולוגיה הנורדית. ישנו גם אזכור לדמות מקבילה לסול במיתולוגיה הגרמאנית.
באחד משני לחשי מרזבורג, שנכתבו בגרמנית עלית עתיקה במאה ה-9 או העשירית לספירה, מתוארת סול כאחותה של סינת'גונט. לאלה סינת'גונט אין אזכור במקור אחר. הסיפור מתאר את סול וסינת'גורט מרפאות את סוסו של פול (Phol), דמות שגם לה אין אזכור במקור אחר.
במיתולוגיה הנורדית, מתוארת סול באדה הפואטית שנכתבה במאה השלוש-עשרה ומורכבת ממקורות מסורתיים מוקדמים יותר, ובאדה הפרוזאית, שנכתבה במאה השלוש-עשרה על ידי סנורי סטורלוסון.
גם באדה הפרוזאית וגם באדה הפואטית סול מתוארת כאחותו של מאני, האנשת הירח, וכבת של מונדילפארי. בשתיהן לעיתים מתייחסים לסול בשם אלפרד'ול (Álfröðull). בשתיהן סול גם עתידה להיהרג על ידי זאב מפלצתי באירועי ראגנארוק, ולפני מותה תספיק ללדת בת שתמשיך את עבודת אמה ברקיע. באדה הפרוזאית, סול מתוארת כאשתו של גלנר (Glenr), אל שרוכב על סוסי השמש ברחבי השמיים. כשם עצם פרטי, סול מופיעה באופן נרחב בספרות הנורדית העתיקה. חוקרים הציעו תאוריות שהאלה התפתחה מתקופת הברונזה הנורדית ומשורשים פרוטו-הודו-אירופיים, בשל הדמיון לאלי שמש רבים אחרים, כגון סול הרומי.
סבסטיאן שטייגר

| --- | --- |
אין תמונה חופשית
 לידה:  14 באוקטובר 1918 אוטלינגן, שווייץ 
 פטירה:  3 ביולי 2012 (בגיל 93) 
 מדינה:  שווייץ 
 מקצוע:  מורה 
 מידע חסיד אומות העולם
 פרסים והוקרה:  חסיד אומות העולם (11 במרץ 1993) 
 קישורים חיצוניים
 יד ושם:  סבסטיאן שטייגר
 
סבסטיאן שטייגר (בגרמנית: Sebastian Steiger;‏ 1918, אוטלינגן (אנ')‏ - 2012, בזל) היה מורה וחסיד אומות העולם משווייץ.
קורות חיים

סבסטיאן שטייגר היה בנו של כומר קלוויניסטי. הוא למד בסמינר למורים בשירס (אנ'). בין השנים 1940–1943 למד בסמינר למורים בציריך.
קורות חיים > פעילותו למען יהודים בתקופת השלטון הנאצי

בתחילת 1943 נשלח שטייגר משווייץ לעבוד בבית היתומים בטירה שאטו דה לה היל (Château-de-la-Hille) בארייז'. בית היתומים נוהל על ידי הארגון "סיוע שווייצרי לילדים" (Secours Suisse aux Enfants) אותו הקים מוריס דובואה. ארגון זה היווה סניף של הצלב האדום השווייצרי. בין שוכני בית היתומים היו 120 ילדים יהודים שנמלטו מגרמניה לבלגיה אחרי ליל הבדולח. שטייגר לימד מתמטיקה וצרפתית את הילדים בגיל בית הספר היסודי. בנוסף לכך לקח את הילדים לטיולים בסביבה, לימד אותם שירים וסיפר להם סיפורים. בסוף 1943 נתן את דרכונו השווייצרי ליהודי, לאחר שהחליף את תמונת הדרכון כדי להציל את היהודי מגירוש. יהודי זה, ולטר קמלט (Walter Kamlet), הצליח להימלט לשווייץ בעזרת דרכונו של שטייגר. שטייגר המשיך להתגורר בצרפת ללא הדרכון. כשביקש לחזור לשווייץ, נעצר על ידי המשטרה השווייצרית עד שהצליח להוכיח את זהותו.
קורות חיים > לאחר המלחמה

לאחר המלחמה המשיך ללמוד שטייגר הוראה בתחום החינוך המיוחד והמשיך בקריירת הוראה בארלסהיים (אנ') ובבזל. כמו כן המשיך שטייגר בפעילותו למען יהודים. הוא ייסד אגודה לסיוע לילדים יהודים. הוא נישא ב-1956 ונולדו לו שלושה ילדים. בין השנים 1990-1958 הוביל אירועי זיכרון ביום זיכרון שנתי לילדים היהודים שנספו בשואה (Tag des jüdischen Kindes). הוא היה חבר ועדת התיאום הגרמנית לשיתוף פעולה יהודי-נוצרי (אנ'), האגודה השווייצרית-ישראלית (גר') ועמותת ידידי ילדי קריית יערים.
בשנת 1982 פרסם שטייגר ספר על חוויותיו כמורה בשאטו דה לה היל ("Die Kinder von Schloss La Hille"). בשנת 1985 ביקר שטייגר בלהבות הבשן ונפגש עם הילדים שחינך בשאטו דה לה היל.
הכרה

בשנת 1993 הכיר יד ושם בסבסטיאן שטייגר בתור חסיד אומות העולם.
נפת חרגאולי

נפת חָרַגָאוּלִי (בגאורגית: ხარაგაულის მუნიციპალიტეტი, מילולית: חַרגאוּליס מוּניציפַּליטֵטי) היא נפה במחוז אימרתי שבגאורגיה. הנפה ממוקמת בדרום מזרח מחוז אימרתי, וגובלת מצפון מזרח לה בנפת סצ'חרה, ממערב בנפת זסטפוני, מצפון בנפת צ'יאתורה ובדרום מערבה בנפת בר'דתי.
נפת חרגאולי נחשבת לאחד המקומות היפים בגאורגיה. השטח המיוער בנפה מהווה 68.2% ממנה (כ-650 קמ"ר). בתוכה נמצא גם פארק בורג'ומי-חרגאולי (אנ'), שנמצא בשטח כולל של 230 קמ"ר, ומהווה מקור משיכה לתיירים.
כלכלתה מבוססת בעיקר על מסחר ותיירות.
שטח הנפה מכסה 914 קמ"ר מתוכם 180 קמ"ר שטח הררי ו-733.9 קמ"ר שטח מישורי. הגובה הממוצע של הנפה הוא 1,420 מטר מעל פני הים (מינימום 285 מטר, מקסימום 2,642 מטר). האקלים בנפה הוא סובטרופי והטמפרטורה בקיץ נעה בין 15.6 ל-22.6 מעלות צלזיוס, והטמפרטורה בחורף נעה בין 3.2 ל-3.6 מעלות צלזיוס. כמות המשקעים הממוצעת בשנה נעה בין 1,200 ל-1,800 מ"מ.
גלריית תמונות

פארק בורג'ומי-חרגאולי (אנ')
שרידי מצודת צְ'חֶרִי
שרידי כנסיית מירונצמינדה
כפר זאראני בשלג חורפי
העיר חרגאולי
נהר דזִירוּלִה ליד כפר מָכַּתוּבָּנִי
הערות שוליים

↑  
מאתר www.geostat.ge
↑  "მოსახლეობის საყოველთაო აღწერა 2014". საქართველოს სტატისტიკის ეროვნული სამსახური. 2014-11-01. נבדק ב-7 בנובמבר 2016. {{cite web}}:  (עזרה)
| נפות אימרתי |
| --- | --- | --- |
| נפות | נפת בר'דתי • נפת ואני • נפת זסטפוני • נפת תרג'ולה • נפת סמטרדיה • נפת סצ'חרה • נפת טקיבולי • נפת צ'יאתורה • נפת צקאלטובו • נפת חרגאולי • נפת חוני |  |
| עיר במעמד נפה | כותאיסי |  |
| --- | --- |
בקרת זהויות :  NLI: 987007469852605171  LCCN: n2004054048  VIAF: 126872264   WorldCat (עם VIAF): 126872264 
ערך זה הוא קצרמרבנושא גאוגרפיה של גאורגיה. אתם מוזמנים לתרום לוויקיפדיה ו.
סדר עולמי חדש

צד שמאל של חותם ארצות הברית מ-1776
סדר עולמי חדש הוא ביטוי משדה המושגים של המדינאות, בדרך כלל, שמשמעותו שינוי מערכתי כולל בסדרי העדיפויות ויחסי הכוחות בין מדינות וגופים בינלאומיים לכלל מערך בעל מהות חדשה. הביטוי מוצג במשנות מדינאים, בדרך כלל, כמקושר אל רעיונות המודרנה והקידמה.
אזכורים ושימושים

מקורו של הביטוי סדר עולמי חדש (לטינית: "novus ordo seclorum") בתרבות הרומית בעת העתיקה. בעת החדשה, הביטוי צורף לסמל של ארצות הברית ב-1776.
מאז נעשה בו שימוש רב, בעיתות של שינוי דרמטי במחשבה הפוליטית העולמית ובמאזן הכוחות הבין-מעצמתי.
במאה ה-20, השתמש בביטוי נשיא ארצות הברית וודרו וילסון, בהתייחס לתמורה העולמית שהתחוללה בשנים שלאחר מלחמת העולם הראשונה, ובהקשר להקמתו של חבר הלאומים. ה"מלחמה שתסיים את כל המלחמות" הייתה זרז חזק עבור הפוליטיקה הבינלאומית, ורבים חשו שהעולם לא יוכל להמשיך ולהתנהל כמו מקודם. המונח נעלם משימוש כשנהיה ברור כי חבר הלאומים אינו יוצר סדר כזה, ונשמע שוב פעמים ספורות בזמן היצירה של ארגון האומות המאוחדות.
לאחר סיום המלחמה הקרה אוזכר הביטוי על ידי רבים, שביניהם בלט נשיא ארצות הברית לשעבר ג'ורג' בוש האב. תחושתם הייתה כי לסיום המלחמה הקרה תהיינה השפעות דרמטיות על מאזן הכוחות העולמי, כולל התקווה שסיומה יסמן את תחילתו של עידן חדש של שיתוף פעולה בינלאומי באמצעות האו"ם.
המונח פיתח גם כמה משמעויות שליליות. אצל כמה הוגי דעות מונח זה מתאר קונספירציה שנרקמה בין קבוצת ה"עילית" השולטת בעולם לבין ממשלות העולם להעלות ממשלה עולמית פאשיסטית לשלטון בעזרת האו"ם.
מספר קבוצות בימין האמריקני כמו אגודת ג'ון בירץ' השתמשו במונח הזה רבות בהזהירם מפני קונספירציות להעלות את ארגון האו"ם למעמד של ממשלה עולמית. אחרים השתמשו במונח כדי לצייר את ארצות הברית כבריון שכבר לא חייב לתת דין וחשבון לאף אחד, ומשתמש במצב הנוכחי כדי להרחיב את השפעתו. כך, הצירוף של מדינות ממזרח אירופה לברית נאט"ו, הסכסוך בקוסובו, מלחמת עיראק, והבידוד של אומות "שאינן מתכופפות" כולם נראים כדוגמאות לגישה הבריונית הזו. למתנגדי ארצות הברית, השימוש של בוש במונח "סדר עולמי חדש" נתפס כביטוי לגישה זו.
מונחים קרובים הם "הסדר הכלכלי הבינלאומי החדש" ו"סדר המידע הבינלאומי החדש" שהיו פופולריים בארגון האו"ם ובארגונים המסונפים לו (בעיקר אונסק"ו) בשנות ה-70 וה-80. מונחים אלו שימשו במיוחד קבוצות של מדינות מתפתחות (למשל ה-G77, או המדינות הבלתי-מזדהות) בהתייחסן לחלוקה מחדש של עושר בקנה מידה עולמי, והשליטה על המדיה לעצירת ה"השמצה" של מדינות הפריפריה ("העולם השלישי"). מדינות מערביות תקפו את התוכניות האלו כתוכניות להרוס את הקפיטליזם וחופש הבעת הדעה; והתוכניות הללו נזנחו בשקט בשנות ה-80 אחרי שמדינות מערביות איימו לפרוש מגופי או"ם (ארצות הברית ובריטניה מימשו את האיום הזה ופרשו מאונסק"ו, ומאז שתיהן חזרו אליו).
בראשית המאה ה-21

בראשית המאה ה-21, המונח המודרני מתייחס ומתבסס בין היתר על HAARP ועל מודלים כלכליים לניתוב ושליטה באוכלוסייה בדרכים שונות.
הביטוי "הסדר העולמי החדש" (אנגלית: "New World Order") מתייחס להתהוות שלטון ביורוקרטי-קולקטיבי עולמי יחיד. הכוונה היא בדרך כלל לתאוריות קונספירטיביות הגורסות כי רשת בין-לאומית של טייקונים, מנהיגים ובעלי השפעה עולמית, כמו גם גורמים נסתרים בעלי עוצמה, שואפים לכונן ממשלה עולמית טוטליטרית. לפיכך, תומכי התאוריות הללו מאמינים לרוב כי שורה רחבה של ארגונים, כמו גם דמויות היסטוריות ונוכחיות בעלות השפעה, הם חלק מתוכנית שמטרתה הסופית שליטה עולמית, ורבים מהאירועים והאסונות הפוקדים את העולם הם למעשה שלבים מתוכננים ויזומים שנועדו לקדם את שליטת אותה ממשלת צללים על העולם.
ראו גם

הסדר החדש
משטר סמכותני
התפוצצות אוכלוסין
הפלרת מים
תאוריית קשר
כוח (סוציולוגיה)
סמכות
קלפטוקרטיה
הערות שוליים

↑  ראו: אויבים מבפנים: תרבות הקונספירציה באמריקה המודרנית, ספרו של רוברט אלן גולדברג (2001)
↑  תרבות של קונספירציה: חזון אפוקליפסי באמריקה המודרנית, ספרו של מייקל ברקון (2003).
סוטר

ערך זה עוסק בנוזקה צבאית. אם התכוונתם למשמעות אחרת, ראו .
סוטר (אנגלית: Suter) היא נוזקה צבאית שפותחה על ידי BAE Systems המשמשת את חיל האוויר האמריקאי לתקיפת מערכות נ"מ.
היסטוריה

סוטר פותחה בעקבות גישה חדשה בלוחמה אלקטרונית. התוכנה משבשת את מערכות ההגנה של האויב על ידי חדירה לרשת התקשורת ולא על ידי הזנת מידע חיצוני שגוי, כפי שנהוג באמצעים משבשי מכ"ם אחרים. לתוכנה שלושה דורות:
סוטר 1 - ניטור המידע שנקלט על ידי מפעיל מכ"ם האויב.
סוטר 2 - שליטה ברשת התקשורת של האויב ושליטה בחיישנים של המכ"ם.
סוטר 3 - שליטה בקישור של מערכות המכ"ם עם מערכות אויב אחרות כטילים בליסטיים וטילי קרקע-אוויר ניידים.
את הנוזקה ניתן לשדר ממטוסים שונים כגון F-16CJ ומערכות מל"ט. הפכה פעילה מאז 2006 ונוסתה על ידי חיל האוויר האמריקאי בעיראק ובאפגניסטן.
בכירים בחיל האוויר האמריקאי העריכו שטכנולוגיה דומה קיימת גם לחיל האוויר הישראלי ובעזרתה הצליחו ב-2007 מטוסי חיל האוויר לחמוק ממערכות המכ"ם החדישות של סוריה בזמן תקיפת הכור הגרעיני בסוריה.
הערות שוליים

↑  David A. Fulghum, Why Syria's Air Defenses Failed to Detect Israelis, Aviation Week, October 3, 2007
סוכת שלום (שכונה)

|  מידע |
| --- | --- |
 עיר:  ירושלים 
 תאריך ייסוד:  1888 
 קואורדינטות:  31°46′58″N 35°12′55″E﻿ / ﻿31.78288889°N 35.21513889°E﻿ / 31.78288889; 35.21513889
  (למפת ירושלים מוגדלת) סוכת שלום(למפת ירושלים רגילה) סוכת שלום
 
שכונת סוכת שלום היא שכונה יהודית הממוקמת במזרח שכונת נחלאות שבירושלים, בין הרחובות סוכת שלום ומסילת ישרים. השכונה נבנתה בשנת 1888 במתכונת שכונות החצר, אך עם הגידול בביקוש למגורים בתחילת המאה ה-20 נבנתה החצר דירות ואופייה של השכונה השתנה. השכונה נבנתה כשכונת מסחר - כלומר על ידי משקיע ולמטרות רווח, על ידי השותפים יוהנס פרוטיגר, יוסף נבון ביי, ושלום קונסטרום. שותפים אלו הם שהקימו גם את השכונות מחנה יהודה, נווה שלום, בית יוסף ועיר שלום.
שם השכונה בא לה משמו של יוזם הקמת השכונה, שלום קונסטרום והיא רומזת לברכת השכיבנו בנוסחה המיוחד לשבת ולקטע בברכת המזון בנוסח הספרדי: "הרחמן הוא יפרוס עלינו את סוכת שלומו".
ראו גם

היציאה מן החומות
שוק מחנה יהודה
נחלאות
ירושלים בתקופה העות'מאנית
סבסטיאן רודה

סבסטיאן רודה (בגרמנית: Sebastian Rode, נולד ב-11 באוקטובר 1990 בזיהיים-יוגנהיים שבגרמניה) הוא כדורגלן עבר גרמני ששיחק בעמדת הקשר.
קריירת מועדונים > איינטרכט פרנקפורט

רודה שיחק בנוער של קיקרז אופנבך, וערך את הופעת הבכורה שלו בבוגרים של המועדון במרץ 2009, במשחק הליגה השלישית בגרמניה נגד איינטרכט בראונשווייג. ב-3 ביוני 2010 עזב רודה את אופנבך וחתם בשורות איינטרכט פרנקפורט. בעונתו הראשונה בקבוצה, 2010/11, ערך רודה 11 הופעות ליגה והבקיע שני שערים, אך הקבוצה נשרה לבונדסליגה השנייה. החל מעונת 2011/2012 הפך לשחקן קבוע בהרכב הקבוצה, וסייע לה להעפיל בחזרה לבונדסליגה תוך עונה אחת, שהוא מבקיע שני שערי ליגה ומבשל עשרה. בעונת 2012/13 רודה היה חלק מעונה טובה מאוד של פרנקפורט, וסיים עם הקבוצה במקום השישי בבונדסליגה, כשהוא משתף פעולה בקישור עם שטפן אייגנר, טקאשי אינוי, כרים מטמור ופירמין שווגלר. בעונת 2013/14 השתתף רודה עם פרנקפורט בליגה האירופית, שם צלחה הקבוצה את שלב הבתים והודחה בשלב הנוק אאוט הראשון על ידי פורטו. בבונדסליגה רודה ופרנקפורט סיימו במקום ה-13, כשרודה מחמיץ את החלק האחרון של העונה בגין פציעה.
קריירת מועדונים > באיירן מינכן

ב-14 באפריל 2014 חתם רודה על טרום חוזה עם באיירן מינכן, לפיו יצטרף לקבוצה בתום עונת 2013/14, כשיגמר חוזהו באיינטרכט פרנקפורט. רודה ערך את הופעת הבכורה שלו במדי באיירן מינכן במשחק הסופר קאפ הגרמני מול בורוסיה דורטמונד, ושיחק 90 דקות במשחק בו באיירן הפסידה 0–2. ב-22 בנובמבר 2014 הבקיע רודה את שערו הראשון בקבוצה, במשחק הליגה נגד הופנהיים, ובמסגרת ליגת האלופות נגח מכדור קרן את שער הבכורה שלו במסגרת אירופית במחזור האחרון של שלב הבתים נגד צסק"א מוסקבה. עד לתום עונת 2014/15 ערך רודה 23 הופעות ליגה והבקיע שני שערים, שניהם במשחקים מול הופנהיים. בעונה זו זכה רודה עם באיירן מינכן באליפות הבונדסליגה. בעונת 2015/16 ירד מעמדו של רודה בקבוצה, והוא ערך 15 הופעות ליגה בלבד, ברובן נכנס כמחליף. עם זאת, רודה זכה עם באיירן מינכן בעונה זו בדאבל.
קריירת מועדונים > בורוסיה דורטמונד

ב-6 ביוני 2016, לאחר שתי עונות בבאיירן מינכן, חתם רודה לארבע שנים בבורוסיה דורטמונד, תמורת דמי העברה של 14 מיליון אירו. את הופעת הבכורה בקבוצה ערך רודה במשחק הסופר קאפ הגרמני מול באיירן מינכן, שניצחה בתוצאה 0–2. רודה לא הרבה לשחק בעונת 2016/17 והרבה לסבול מפציעות, אך זכה עם הקבוצה בגביע הגרמני בתום העונה, לאחר שהקבוצה ניצחה 1–2 את איינטרכט פרנקפורט בגמר. רודה ישב על הספסל בגמר זה ולא שותף. ב-5 באוגוסט 2017 רודה פתח על הספסל במשחק הסופר קאפ הגרמני מול קבוצתו לשעבר באיירן מינכן. רודה נכנס במחצית במקומו של מחמוד דאוד והציג יכולת טובה מאוד, במשחק שהסתיים בתיקו 2-2, והוכרע בבעיטות מ-11 מטרים. רודה החמיץ את הפנדל שלו, ולאחר מכן גם מארק ברטרה החמיץ, ובאיירן מינכן זכתה בתואר. את המשך עונת 2017/18 החמיץ רודה משום שנאלץ לעבור ניתוח שהשבית אותו לעונה שלמה.
קריירת מועדונים > חזרה לפרנקפורט

גם בעונת 2018/19 רודה לא זכה לדקות משחק, ובמחצית עונה זו, הושאל לקבוצתו לשעבר איינטרכט פרנקפורט עד לתום העונה. רודה הפך עם הגעתו לשחקן הרכב בקבוצה, תחת המאמן אדי הוטר. במשחק הגומלין של רבע גמר הליגה האירופית, הבקיע רודה שער מכריע, שסייע לקבוצתו להעפיל לחצי הגמר. בנפיקה ליסבון ניצחה 2–4 במשחק הראשון באצטדיון האור, ורודה הבקיע את השער השני בניצחון 0–2 של איינטרכט פרנקפורט בקומרצבנק ארנה, שהעלה את פרנקפורט לחצי הגמר בזכות שערי חוץ. פרנקפורט ורודה הודחו בשלב זה על ידי צ'לסי בפנדלים. ב-27 ביולי 2019 חתם באופן קבוע בפרנקפורט לארבע שנים. בעונות הבאות רודה המשיך לשחק בהרכב וקבוצתו סיימה לרוב בחלק העליון של הטבלה. בעונת 2021/22 רודה ופרנקפורט זכו במפעל הליגה האירופית, לאחר ניצחון בגמר על גלאזגו ריינג'רס בבעיטות הכרעה. רודה שיחק 90 דקות בגמר זה והוחלף לקראת ההארכה. בעונת 2023/24 פחתה משמעותית כמות ההופעות של רודה, ובסיום  עונה זו פרש ממשחק פעיל.
נבחרת גרמניה

רודה ייצג את נבחרות גרמניה הצעירות מגיל 18 עד גיל 21 אך מעולם לא זומן לנבחרת גרמניה הבוגרת.